Maja, kus 1870. aastatel tegutses laulu- ja mänguselts "Estonia"
**Estonia** on aastal 1865 asutatud laulu- ja mänguselts. Aastal 1940 seltsi tegevus lõppes. Selts taasasutati 1990. 

1865. aasta 7. oktoobril tulid kaupmees, Revalia lauluseltsi asutajaliige, Juhan Trummeri korterisse Viru uulitsasse kokku tema sõbrad: magistraadi teenrid Georg Koppel ja Aug. Ed. Adamson, gümaasiumi teener G. Winter, rätsepad J. London, J. Mühlbach ja Aleksander Rode, kammerteener G. Poldenberg, treial C. Johannson ja pärastine köster A. Assmuth). Nad otsustasid asutada Eesti lauluseltsi, kuid leidsid aga, et koosolijate praegune arv oli selleks liiga väike ja sellepärast otsustati suurem koosolek kokku kutsuda. 10. oktoobril 1865. tulid J. Trununeri korterisse kottu 17 meest, peaasjalikult käsitöölised, väikekaupmehed ja magistraadi teenrid ja otsustati ühel häälel asutada selts, mis pidi nime kandma «Lauluselts Estoonia", 17. oktoobril valiti seltsi esimene juhatus, nimelt: Georg Koppel esimeheks ja kirjatoimetajaks, Johann Trummler kassahoidjaks ja teisteks juhatusliikmeteks Jakob Lilienberg ja Aleksander Rode. Seltsi koorijuhiks paluti asuda Toomvaestekooli juhataja abi Treul ja seejärel 1866. aastast linnateatri muusikant Eduard Bergmann. 1867. aastal sai seltsi presidendiks Roman von Antropoff.

Selts osales 1869. aasta I üldlaulupeol, kus seltsi 10 lauljaga meeskoor Eduard Bergmanni juhatusel pälvis lauluvõistlusel I järgu diplomi.

Aastal 1871 loodi seltsi juurde näitetrupp. 

Seltsi eestvedamisel rajati 1906. aastal Estonia teater ja 1913. aastal Estonia teatri- ja kontserdihoone.

Estonia selts korraldas kahasse seltsiga Lootus 1896. aasta VI ja üksinda 1910. aasta VII üldlaulupeo. 1918. aastal tegutses Estonia seltsi esimehena Jaan Linnamägi.

2023. aasta mais ilmus seltsi ajaloost raamat. Seda aitas rahastada Kultuurne Motobande.

Viited
------

1. 1 2 3 4 5  EE 12. köide, 2003: 121.
2. ↑  Joh. Lepa: "Estonia" selts 1865 - 1925. 1.", Postimees, nr. 315, 20. november 1925, lk. 4
3. ↑  Heinrich Rosenthal: Kulturbestrebungen des estnischen Volkes während eines Menschenalters (1869-1900), Reval: Cordes & Schenk, 1912, lk. 72
4. ↑  Tsäro-Mirme, Kairit (5. august 2023). "Eesti tuntud meelelahutajad veetsid puhkuse koos: matkal valitseb valgustatud monarhia, demokraatiat sel reisil ei tunta". *Kroonika*. Vaadatud 5. augustil 2023.

Kirjandus
---------

* Natuke Eesti lõbuseltsidest, Eesti Postimees ehk Näddalaleht : ma- ja linnarahvale, nr. 33, 15. august 1884, lk. 1
* Aastapidu (20. a. juubel), Eesti Postimees ehk Näddalaleht : ma- ja linnarahvale, nr. 45, 6. november 1885, lk. 2
* "Estonia" minevikust. Ärakirjad "Estonia" prototolliraamatutest. Seltsi asutamine. Päewaleht, nr. 255, 6 november 1913, lk. 5
* Wiiskümmend aastat "Estonia" elust. Päewaleht, nr. 233, 10. oktoober 1915, lk. 5
* "Estoonia seltsi 60-aastase tegewuse juubel, Kaja, nr. 148, 16. juuni 1925 tr. 1, lk. 7
* "Estoonia" esimesed eluaastad. Estoonia kuuskümmend aastat andmetel. Muusikaleht, Nr. 11, November 1925, lk. 166-170
* Joh. Lepa: "Estonia" selts 1865 - 1925. 1.", Postimees, nr. 315, 20. november 1925, lk. 4
* Joh. Lepa: "Estonia" selts 1865 - 1925. 2.", Postimees, nr. 316, 21. november 1925, lk. 4
* Joh. Lepa: "Estonia" selts 1865 - 1925. 3.", Postimees, nr. 317, 22. november 1925, lk. 2
* Joh. Lepa: "Estonia" selts 1865 - 1925. 4.", Postimees, nr. 319, 24. november 1925, lk. 4

* Mälestused "Estoonia" algupäevilt. Praegu elusoleva kaasaegse [Peeter Veros (1851-1832)] jutustus. Kaja, nr. 283, 20 november 1925, lk. 5
* "Estoonia seltsi algusaastad", Vaba Maa, 21. november 1925, lk. 6
* "Laulo ja mängo" selts, Päewaleht, nr. 290, 20. oktoober 1935, lk. 6
* "Estonia 70. a. juubeli puhul", Noor-Eesti, eesti kirjanike selts; Tänapäev, kirjastus (Tartu), Tänapäev ; 8 1935-11, lk. 295